Video: 10-jarige red ma van verdrinkingGavin Keeney en sy ma Lori (Foto: Skermgreep uit die video) Toe die 10-jarige Gavin Keeney van Oklahoma in die VSA gesien het sy ma het ŉ epileptiese toeval in die swembad gekry, het hy vinnig reageer. Hy het kort tevore saam met sy ma geswem en het uit die swembad geklim. Hy het haar hoor spartel in die water, gehoor hoe sy om hulp roep en toe klink dit of sy verdrink, het hy aan KKTV gesê. Sy ma, Lori, ly aan epilepsie en het ŉ toeval in die swembad gekry. Hy het dadelik ingespring en haar na veiligheid gebring, berig Good Morning America. Sy oupa het intussen ook by die swembad aangekom en hulle gehelp. Gavin se heldedaad is op kringtelevisie vasgevang en hy het ŉ “Red ŉ lewe”-toekenning van die plaaslike polisie ontvang. Dit is sy tweede toekenning van dié aard. Hy het sy eerste een ontvang toe hy die Heimlich-maneuver op sy ma toegepas het toe sy tydens ŉ toeval aan kos verstik het. Hy het daarna die 911-noodlyn geskakel. “Dit is wonderlik om te sien – en ek sien gewoonlik nie wat hy doen wanneer ek ŉ toeval kry nie,” sê sy ma oor die beeldmateriaal. “Dit is die eerste keer dat ek kon sien wat gebeur. Ek is so trots op hom, hy is my held!”